Мой вопыт паказаў, што дзеці, якія ўдзельнічаюць у даследчай дзейнасці, адрозніваюцца больш высокім узроўнем цікаўнасці, арыгінальнасцю мыслення. Пад кіраўніцтвам настаўніка, разам з бацькамі ці самастойна гэтыя дзеці захоплена шукаюць інфармацыю па пэўнай тэме ў кнігах, сродках масавай інфармацыі. Навучэнцы становяцца актыўнымі чытачамі школьнай і гарадскіх бібліятэк. Наведванне бібліятэк, гутаркі з людзьмі, відавочцамі тых ці іншых падзей, даюць вельмі багаты навык зносін, пашыраюць эрудыцыю і кругагляд.